नॉर्ड स्ट्रीम

नॉर्ड स्ट्रीम (पूर्व नाम: नॉर्थ ट्रांसगैस और उत्तर यूरोपीय गैस पाइपलाइन; रूसी: Северный поток, सेवेर्नी पोतोक), रूस से जर्मनी तक बाल्टिक सागर के नीचे चलने वाली अपतटीय प्राकृतिक गैस पाइपलाइनों की एक प्रणाली है। इसमें दो सक्रिय पाइपलाइनें शामिल हैं, पहली पाइपलाइन जो कि मूल नॉर्ड स्ट्रीम है, वायबोर्ग से ग्रेबस्वाल्ड के पास स्थित लुबमिन तक जाती है, और दूसरी जिसे नॉर्ड स्ट्रीम 2 कहा जाता है जिसके अंतर्गत दो निर्माणाधीन पाइपलाइनें आती हैं, जो उस्ट-लूगा से लुबमिन तक जाती हैं। लुबमिन में यह लाइनें, चेक सीमा पर ओपल लाइन से ऑल्बर्नहौ और एनईएल लाइन से ब्रेमेन के पास रेहडेन के लिए जुड़ती हैं। 

मूल नॉर्ड स्ट्रीम, का स्वामित्व और संचालन नॉर्ड स्ट्रीम एजी के पास है, जिसकी प्रमुख शेयरधारक रूसी गणराज्य की कंपनी गाज़प्रोम है, और नॉर्ड स्ट्रीम 2 का स्वामित्व नॉर्ड स्ट्रीम 2 एजी के पास है और इसका संचालन भी इसी के द्वारा किया जाएगा, जो कि गाज़प्रोम की पूर्ण स्वामित्व वाली एक सहायक कंपनी भी है।

नॉर्ड स्ट्रीम की पहली लाइन (जिसे नॉर्ड स्ट्रीम 1)  के नाम से भी जाना जाता है) का निर्माण कार्य मई 2011 में संपन्न हुआ था और इसका उद्घाटन 8 नवंबर 2011 को हुआ था। नॉर्ड स्ट्रीम की दूसरी लाइन का निर्माण 2011-2012 में पूरा हुआ था और 8 अक्टूबर 2012 को इसका उद्घाटन किया गया था। 1,222 किमी (759 मील) की लंबाई के साथ नॉर्ड स्ट्रीम दुनिया की सबसे लंबी उप-समुद्री पाइपलाइन है, इससे पहले लैंगेल्ड पाइपलाइन को यह खिताब मिला हुआ था। नॉर्ड स्ट्रीम 2 का निर्माण कार्य 2018–2019 में, अमेरिकी प्रतिबंधों के लागू होने के कारण रुक गया था, और पहले इसके 2020 के मध्य तक चालू होने की उम्मीद थी। अब नॉर्ड स्ट्रीम 2 का 2021 की पहली छमाही तक पूरा होने की उम्मीद है।

नॉर्ड स्ट्रीम में गैस की कुल वार्षिक क्षमता  है, और नॉर्ड स्ट्रीम 2 के साथ इस क्षमता का बढ़ कर दुगना यानी कि  हो जाने की उम्मीद है।

नॉर्ड स्ट्रीम परियोजनाओं का विरोध संयुक्त राज्य अमेरिका के साथ-साथ कई मध्य और पूर्वी यूरोपीय देश इस आशंका के कारण कर रहे हैं कि यह पाइपलाइनें इस क्षेत्र में रूस के प्रभाव को बढ़ाएंगी। नॉर्ड स्ट्रीम 2 का अमेरिकी विरोध, अमेरिका में प्राकृतिक गैस के उत्पादन में हुई वृद्धि से भी प्रभावित है, क्योंकि अमेरिकी यूरोपीय संघ को रूसी प्राकृतिक गैस के स्थान पर अपनी अमेरिकी शेल गैस बेचना चाहता है।

"नॉर्ड स्ट्रीम" नाम कभी-कभी एक व्यापक पाइपलाइन नेटवर्क को संदर्भित करता है, जिसमें रूसी संघ में फीडिंग ऑनशोर पाइपलाइन और पश्चिमी यूरोप में आगे के कनेक्शन शामिल हैं।

सन्दर्भ